**Paerewa Paetae**

|  |  |
| --- | --- |
| **Aronga** | Hangarau Matihiko 1.3 |
| **Ingoa** | Whakawhanake i tētahi hua matihiko ki te whakataki raraunga |
| **Kaupae** | 1 | **Whiwhinga** | 4 | **Aromatawai** | ā-Roto |
| **Marau akoranga** | Hangarau |
| **Kokonga akoranga** | Hangarau Matihiko |
| **Mana rēhita** | Kua rēhitatia | **Te rā i mana ai** | 23 o Whiringa-a-rangi 2017 |
| **Te rā e arotakengia ai** | 31 o Hakihea 2019 | **Te rā i puta ai** | 23 o Whiringa-a-rangi 2017 |

E hāngai ana tēnei paerewa paetae ki te whanaketanga o tētahi hua matihiko ki te whakataki raraunga.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Whakawhanake i tētahi hua matihiko ki te whakataki raraunga.
 | * Whakawhanake i tētahi hua matihiko mātau ki te whakataki raraunga.
 | * Whakawhanake i tētahi hua matihiko pakari ki te whakataki raraunga.
 |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,*i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

1. Ka kapi i te paearu *whakawhanake i tētahi hua matihiko ki te whakataki raraunga*:
* te whakamahinga o ngā taputapu hāngai me ngā tū āhua ki te hanga, te raupapa, te uiui me te tāpae raraunga mō tētahi whāinga me te kaiwhakamahi mutunga
* te whakamahinga o ngā hātepe taparenga raraunga me ngā hātepe whakamātau hāngai
* te whakaahuatanga o ngā pānga hāngai.

Ka kapi i te paearu *whakawhanake i tētahi hua matihiko mātau ki te whakataki raraunga*:

* te whakamahinga o ngā mōhiotanga kua puta i ngā hātepe whakamātau ki te whakapai ake i te kounga me ngā āhuatanga whakamahi o te hua
* te hanga, te raupapatanga me te uiuitanga arorau i ngā raraunga
* te wheranga o ngā pānga hāngai.

Ka kapi i te paearu *whakawhanake i tētahi hua matihiko pakari ki te whakataki raraunga*:

* ngā whakarākeitanga i te wā e whanakehia ana, e whakamātauria ana hoki
* te whakaaturanga whaikiko o ngā raraunga e ai ki te whāinga, ki te whakatutuki hoki i ngā ritenga mā ngā kaiwhakamahi mutunga.
1. Hei tauira o ngā pānga hāngai:
* pāpori
* ahurea
* ture
* matatika
* whakairoiro hinengaro
* matatapu
* āheitanga
* ngā āhuatanga o te whakamahi
* ngā āhuatanga taumahi
* taha rerehua
* toitūtanga me te ora ā-raurangi
* te whakaaro ki ngā kaiwhakamahi mutunga
* te hauora me te haumarutanga.

1. E āhei ana te whakaputu i ngā raraunga ki tētahi kōnae tāpapa, ki tētahi pātengi raraunga whai pānga rānei.
2. Ka kitea ngā Tikanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Mōhiohio Whakahoutanga**

He whakahoutanga tēnei paerewa paetae o AS91071.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.
2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233